

[image: cover]






[image: ]


Der var engang en lille skov uden for en lille by. Der ude var der to gamle forladte huse. De lå i hver sin ende af skoven.


Det var nærmest ruiner, men et par af rummene kunne man nu godt være i. Folk fra den lille by gik ikke gerne hen til de to ruinhuse ude i skoven. De sagde, at de spøgte i dem. Og det gjorde det også!






I det ene lille ruinhus boede der ti små spøgelser. De var nogle rare spøgelser og fløj bare rundt i skoven og havde det godt. Fuglene i skoven kendte dem, og de var ikke bange for dem. Nogle gange fløj de lige igennem dem!


”Hov!” sagde det lille spøgelse, som en fugl lige var fløjet igennem. ”Hov! Det var da vist en fugl!”









Der var kun én ting, som de små spøgelser var bange for. Det var det store spøgelse, som boede i det andet ruinhus.


Han kom en gang i mellem og brølede, råbte og skreg UHU! rundt om det lille hus, som de små spøgelser boede i. De blev så bange, at de gemte sig i murene og de gamle sten og kun håbede på, at den store bølle snart ville forsvinde.

